የድርጅቱ መግለጫ ይቀጥልና፣ በድርጅታችን ውስጥ የበላይም ሆነ የበታች ፓርቲ የለም ይላል፡፡ ዛሬ ቅዳሜ ታህሳስ 21 ቀን 2010 ሲያካሂድ በሰነበተው ስብሰባ ዙሪያ መግለጫ ያወጣው የፓርቲው ስራ አስፈጻሚ ኮሚቴ፤ በኢህአዴግ ውስጥ የበላይነት ያለው ወይም የበታች ሆኖ የሚኖር ፓርቲ የለም ብሏል፡፡ የድርጅቱ መግለጫ፣ የስርዓት ለውጥ ከተደረገበት ከ1983 ጀምሮ እስከ ዛሬ የዘለቀውን የህወሓት የበላይነት አስተባብሏል፡፡ የአንድ ሀገር ወሳኝ የስልጣን ቦታዎች የሆኑትን መከላከያ፣ ደህንነት እና ሌሎች የጸጥታ ቦታዎችን ተቆጣጥሮ የያዘው ህወሓት ቢሆንም፣ የኢህአዴግ ስራ አስፈጻሚ ኮሚቴ ያወጣው መግለጫ ግን ይህን የበላይነት ማስተባበሉን የፖለቲካ ተንታኞች አልተቀበሉትም፡፡
